Αγαπητά μου παιδιά,

Εύχομαι εσείς και οι οικογένειές σας να συνεχίζετε να είστε καλά και υγιείς!

Αυτή είναι η δεύτερη φορά που επικοινωνώ μαζί σας μέσω της ιστοσελίδας του σχολείου. Δυστυχώς, εξακολουθούμε να παραμένουμε όλοι στο σπίτι - καραντίνα, οπότε τα εξ αποστάσεως μαθήματα είναι η επιλογή που δίνεται σε εμάς τους δασκάλους σας να αξιοποιήσουμε για να κρατήσουμε όλοι επαφή με το σχολείο και τα μαθήματά μας.

Περίπου κάθε εβδομάδα θα συνεχίζω να επικοινωνώ μαζί σας μέσω της ιστοσελίδας του σχολείου, όπου θα αναρτώ αρχικές οδηγίες, επανάληψη κύριων σημείων του κεφαλαίου που είμαστε και οδηγίες για το πώς εσείς να εργαστείτε στη συνέχεια- όλα αυτά στο φυλλάδιο που θα γράφει **οδηγίες**. Θα επισυνάπτω επίσης είτε φιλμάκια, είτε παρουσιάσεις και φύλλα εργασίας ή επαναληπτικά που θα χρειαστείτε για το μάθημα.

Για απορίες και αποστολή υλικού μπορείτε να επικοινωνείτε μαζί μου προς το παρόν στο email:

pamlaz@cytanet.com.cy

και πολύ πιθανόν σύντομα στο teams.

Εύχομαι να μπορέσουμε να συναντηθούμε γρήγορα!

Παμπίνα Λαζαρίδου

***ΕΝΟΤΗΤΑ: ΘΕΡΜΟΤΗΤΑ - ΘΕΡΜΟΚΡΑΣΙΑ***

**Θεωρία**

***Θερμότητα:***

Η θερμότητα είναι μια διεργασία μέσω της οποίας διαδίδεται ενέργεια από ένα μέρος ενός συστήματος σε κάποια άλλα. Απαραίτητη προϋπόθεση για τη διάδοση ενέργειας με τη συγκεκριμένη διεργασία είναι να υπάρχει διαφορά θερμοκρασίας μεταξύ των διάφορων μερών του συστήματος. Η διεργασία αυτή μπορεί να πραγματοποιηθεί με τρεις (3) διαφορετικούς τρόπους.

Mέχρι τώρα γνωρίσαμε τον πρώτο τόπο διάδοσης της θερμότητας μέσω του πρώτου πειράματος (βλέπε προηγούμενο μάθημα\_φιλμάκια και **απαντήσεις φύλλου εργασίας 1\_επισυνάπτονται σε αυτό το μάθημα)**

**1ος τρόπος διάδοσης θερμότητας:**

**Με αγωγή:** Στα στερεά η θερμότητα διαδίδεται με αγωγή δηλαδή από σημείο σε σημείο. Η θερμότητα διαδίδεται από σημεία με ψηλότερη θερμοκρασία σε διπλανά σημεία με χαμηλότερη θερμοκρασία, ώσπου να διαδοθεί θερμότητα σε ολόκληρο τον όγκο του στερεού.

Τώρα καλούμαστε να γνωρίσουμε τη διάδοση θερμότητας στα υγρά

ΟΔΗΓΙΕΣ

1. Ανοίξτε τα φύλλα εργασίας**, 2ο Μάθημα**
2. Παρακολουθήστε τα **φιλμάκια 1 και 2**
3. Κάντε όλες τις ασκήσεις από το 2ο Μάθημα (το αρχείο σας επιτρέπει να γράφετε \_ είναι στη word)
4. Κάντε το πείραμα 2Β
5. Βγάλτε φωτογραφία κάνοντας το πείραμα στο σπίτι σας.
6. Στείλτε τη φωτογραφία στο email : pamlaz@cytanet.com.cy

\*\*\*

1. Σε περίπτωση που δεν έχετε κάνει το πείραμα του προηγούμενου μαθήματος, ακολουθήστε τις πιο κάτω οδηγίες και δείτε επίσης τα φύλλα εργασίας του προηγούμενου μαθήματος.

Στερεώστε στην μεταλλική λεπίδα ενός μαχαιριού τρεις πινέζες που απέχουν μεταξύ τους περίπου 2 cm, αφήνοντας στα συγκεκριμένα σημεία σταγόνες κεριού, τις οποίες να περιμένετε να πήξουν. Στη συνέχεια κρατήστε το μαχαίρι από τη χειρολαβή και με τις πινέζες προς τα κάτω, τοποθετήστε την κόψη του πάνω από τη φλόγα ενός κεριού ή λύχνου οινοπνεύματος και καταγράψτε τις παρατηρήσεις σας.

Ποια πινέζα θα πέσει πρώτη, ποια δεύτερη, ποια Τρίτη ή θα πέσουν κάποιες μαζί ή όλες ταυτόχρονα;

Στείλτε επίσης φωτογραφία κάνοντας αυτό το πείραμα στο pamlaz@cytanet.com.cy

1. Δείτε τις απαντήσεις του προηγούμενου μαθήματος στο αρχείο  **Λύσεις 1ο**